Bahasa Suwawa

Bahasa Suwawa meyalo u hetanggulala bahasa Bonda yito bahasa tuwawu u hepotombilu lo tawu to yilantala kecamatan Suwawa, Kabupaten Bone Bolango, Gorontalo, Indonesia. Bahasa Suwawa (Bonda) botiya bahasa tutu lo Suku Suwawa, to bilulo'a lo Kabupaten Bone Bolango, paralu da'a rawatiyalo meyalo potombilu ngohuyi-ngohuyi alihu diila moota wawu mooli, sababu bolo ngo'idi ta mongarati wawu hipotombiluwa lo bahasa botiya timi'idu wakutu.

Sama odelo bahasa lo lipu uweewoliyo ma'o to Indonesia u maa hepototolawa lo potombilu tutu, bahasa Bonda olo debo odito, bolo ngo'idi ta hepotombiluwa lo bahasa botiya. Data lo sensus pulitiyo, odelo lantobu boyito bahasa Suwawa botiya bolo hepotombilu lo tawu 5.000 lota.

Bahasa Suwawa botiya ngohuntuwa u tutuwawuwa wolo bahasa Mongonu to Kabupaten Bolaang Mongondow, Sulawesi Utara. Utiya sababu daerah u duluwo botiya pare-parenta olo olongiya mohutato, Pulumoduyo to Suwawa wawu Mooduto to Bolaang Mondondow. Olongiya mohutata botiya pornah lohumbala to popateya, wawu lopulita to'u ilopateya lo olongiya Pulumuduyo to daerah u masatiya tanggu-tanggula Pinohu, de'uwitoyito daerah tuwawu to Taman Nasional Bogani Nani Wartabone

Alihu bahasa Suwawa debo onggo to palihara, diila moota to nona'o lo wakutu, Kantor bahasa Goorntalo maa lohutu pendokumentasian kosa kata to delomo bahasa Suwawa. Utiye patujuliyo alihu kantor bahasa woluwo catatan tuwawu tomimbihu tililahepo kosakata bahasa Suwawa.

 Referensi 

Dalala:Bahasa